
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 47 

23 Μαρτίου 2011 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Χαρακτηρισμός ως διατηρητέων της μορφής και του 
ογκομετρικού περιγράμματος του κτηρίου, που 
βρίσκεται επί της οδού Σωφρονίου 13-15, στη Νά¬ 
ουσα, φερομένου ως ιδιοκτησίας των Ρίζου Σταύ¬ 
ρου και Ρίζου Διονυσίου και καθορισμός ειδικών 

όρων και περιορισμών δόμησής του. ι 

Χαρακτηρισμός ως διατηρητέου του κελύφους κτι¬ 
ρίου (πρώην σχολείου) στο Ο.Τ. 4, αρ. οικοπέδου 
16, στον οικισμό «Στεφάνια» της τοπικής κοινότη¬ 
τας Καρτερών της Δημοτικής Ενότητας Λάχα¬ 
νά του Δήμου Λαγκαδά και αλλαγή χρήσης του 
από σχολείο σε χώρο μουσείου-εκθετηρίου, φε- 
ρόμενου ως ιδιοκτησίας του πρώην Δήμου Λάχα¬ 
νά (νυν Δήμου Λαγκαδά) και καθορισμός ειδικών 


όρων και περιορισμών δόμησης αυτού. 2 

Χαρακτηρισμός ως μνημείου του κελύφους του κτη¬ 
ρίου του «ΞΕΝΙΑ» Α' Καστοριάς, φερόμενης ιδιο¬ 
κτησίας Ε.Τ.Α. Α.Ε. 3 

Χαρακτηρισμός ως μνημείου του κτιρίου φερομένης ιδι¬ 
οκτησίας «ΑΚ ΚΑΤΡΗΣ Α.Ε.», επί της Λεωφόρου Πα¬ 
ραλίας και Κωστή Παλαμά, στην Κύμη Εύβοιας. 4 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην αριθμ. 1129758/5708/0010/ 
29-10-2010 κοινή απόφαση των Υπουργών Οικο¬ 
νομικών, Υποδομών, Μεταφορών και Δικτύων. 5 


ΑΠΟΦΑΣΕΙ Σ 

Αριθμ. 5526 (1) 

Χαρακτηρισμός ως διατηρητέων της μορφής και του 
ογκομετρικού περιγράμματος του κτηρίου, που βρί¬ 
σκεται επί της οδού Σωφρονίου 13-15, στη Νάουσα, 
φερομένου ως ιδιοκτησίας των Ρίζου Σταύρου και 
Ρίζου Διονυσίου και καθορισμός ειδικών όρων και 
περιορισμών δόμησής του. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α) «Γενικός Οικοδομικός 
Κανονισμός» και ειδικότερα του άρθρου 4 αυτού, όπως 
το άρθρο αυτό τροποποιήθηκε με το Ν. 1772/1988 (ΦΕΚ 
91 Α), συμπληρώθηκε με το άρθρο 22 του Ν.2300/1995 
(ΦΕΚ 69Α) και αντικαταστάθηκε με το άρθρο 3 του 
Ν.2831/2000 (ΦΕΚ 140Α) «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις. 

β) Του Π.Δ. 358/1986 (ΦΕΚ 158Α) «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 167/2005 (ΦΕΚ 220Α) «Οργανισμός του 
Υπουργείου Μακεδονίας - Θράκης». 

δ) Του Π.Δ. 63/21-4-2005 (ΦΕΚ 98Α/22-4-2005) «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα». 

ε) Του Π.Δ. 185/6-10-2009 (ΦΕΚ 213/Α/7-10-2009), και 
ειδικότερα του άρθρου 3 που αναφέρεται στην μετα¬ 
τροπή του Υπουργείου Μακεδονίας - Θράκης σε Γ ενική 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Γραμματεία Μακεδονίας-Θράκης και μεταφορά αυτού 
ως σύνολο αρμοδιοτήτων, υπηρεσιών, θέσεων και προ¬ 
σωπικού στο Υπουργείο Εσωτερικών. 

στ) Π.Δ. 96/28-9-2010 (ΦΕΚ 170/Α/28-9-2010) και ειδικό¬ 
τερα του άρθρου 2, παρ. β) που αναφέρεται στην μετα¬ 
φορά ως σύνολο αρμοδιοτήτων, θέσεων και προσωπικού 
της Γενικής Γραμματείας Μακεδονίας στο Υπουργείο 
Οικονομίας, Ανταγωνιστικότητας και Ναυτιλίας. 

2. Την υπ’ αριθμ. Υ271/30-9-2010 απόφαση πρωθυ¬ 
πουργού (ΦΕΚ 1595/Β/1-10-2010) που αναφέρεται στον 
καθορισμό αρμοδιοτήτων του Αναπληρωτή Υπουργού 
Οικονομίας, Ανταγωνιστικότητας και Ναυτιλίας, Σωκρά¬ 
τη Ξυνίδη. 

3. Το υπ’ αριθμ. 1444/22-4-2010 έγγραφο της Διεύθυν¬ 
σης Περιβάλλοντος και Υποδομών της Γ ενικής Γ ραμμα- 
τείας Μακεδονίας - Θράκης, σύμφωνα με το οποίο δεν 
εκφράστηκε αντίρρηση για την εφαρμογή των όσων 
αναφέρονται στο υπ’ αριθμ. 5085/17-2-2010 πρωτόκολλο 
αυτοψίας επικινδύνως ετοιμόρροπου που αφορά στο 
εν λόγω κτήριο. 

4. Την από 16.7.2010 αιτιολογική έκθεση της Διεύθυν¬ 
σης Περιβάλλοντος και Υποδομών της Γ ενικής Γ ραμ- 
ματείας Μακεδονίας - Θράκης. 

5. Την αριθμ. οικ. 4683/27.9.2010 κοινοποίηση (ορθή 
επανάληψη) της παραπάνω αιτιολογικής έκθεσης προς 
τους φερόμενους ιδιοκτήτες. 

6. Την με αριθμ. πρωτ. οικ. 5371/30.9.2010 κοινοποίη¬ 
ση της παραπάνω αιτιολογικής έκθεσης προς το Δήμο 
Νάουσας. 

7. Την αριθμ. 5369/30.9.2010 ένσταση της Δ/νσης Τε¬ 
χνικών Υπηρεσιών του Δήμου Νάουσας, κατά της από 
16.7.2010 αιτιολογικής έκθεσης. 

8. Την εξέταση της παραπάνω ένστασης και την από 
13/12/2010 εισήγηση της Διεύθυνσης Περιβάλλοντος και 
Υποδομών, με την οποία προτείνεται η απόρριψη της 
για τους λόγους που αναφέρονται σε αυτήν. 

9. Το γεγονός ότι δεν υποβλήθηκε ένσταση, στο προ- 
βλεπόμενο χρονικό διάστημα από τους φερόμενους ως 
ιδιοκτήτες του κτηρίου, αποφασίζουμε: 

1. Απορρίπτουμε την με αριθμ. πρωτ. 5369/30.9.2010 
ένσταση της Δ/νσης Τεχνικών Υπηρεσιών του Δήμου Νά¬ 
ουσας, κατά της από 16.7.2010 αιτιολογικής έκθεσης. 

2. Χαρακτηρίζουμε ως διατηρητέα τη μορφή και το 
ογκομετρικό περίγραμμα του κτηρίου, που βρίσκεται 
επί της οδού Σωφρονίου 13-15, στην Νάουσα, φερομένου 
ως ιδιοκτησίας των Ρίζου Σταύρου και Ρίζου Διονυσίου, 
όπως φαίνεται στο συνημμένο αντίγραφο του χάρτη 
της Νάουσας σε κλίμακα 1:2000, που θεωρήθηκε από 
τη Διεύθυνση Περιβάλλοντος και Υποδομών της Γ ενικής 
Γραμματείας Μακεδονίας-Θράκης και συνοδεύει την 
έκθεση αυτή, για τους εξής κυρίως λόγους: 

α) είναι αξιόλογο δείγμα παραδοσιακής αρχιτεκτο¬ 
νικής στην περιοχή του μεγάλου Μαχαλά (Σωφρονίου, 


Περδικάρη, Ρ. Φεραίου), σε ένα από τα πιο σημαντι¬ 
κά παραδοσιακά σύνολα της πόλης της Νάουσας με 
έμφαση στα αισθητικά, μορφολογικά και τυπολογικά 
χαρακτηριστικά, 

β) μαζί με τα υπόλοιπα διατηρητέα κτήρια της περιο¬ 
χής συντίθεται μια ενδιαφέρουσα και αξιόλογη ενότητα 
κτηρίων, αντιπροσωπευτικών της παραδοσιακής αρχι¬ 
τεκτονικής της Μακεδονίας, 

γ) ο χαρακτηρισμός και η ανακατασκευή του θα συμ¬ 
βάλουν στη διατήρηση της ιστορικής μνήμης και φυσιο¬ 
γνωμίας της συγκεκριμένης περιοχής της Νάουσας. 

3. Λόγω της καταστάσεως επικινδύνου ετοιμορροπίας 
στην οποία έχει περιέλθει το κτήριο, επιτρέπεται η κα¬ 
τεδάφιση του μέχρι ένα μέτρο από το έδαφος σύμφωνα 
με το υπ’ αριθμ. 5085/17-2-2010 πρωτόκολλο αυτοψίας 
επικινδύνως ετοιμόρροπου, εφόσον προηγηθεί η φωτο¬ 
γραφική και σχεδιαστική αποτύπωσή του. 

4. Η μελέτη ανακατασκευής του κτηρίου μετά από 
έλεγχο της αρμόδιας Πολεοδομίας και της Ε.Π.Α.Ε. θα 
εγκριθεί από Διεύθυνση Περιβάλλοντος και Υποδομών 
της Γενικής Γραμματείας Μακεδονίας - Θράκης, του 
Υπουργείου Οικονομίας, Ανταγωνιστικότητας και Ναυ¬ 
τιλίας.Έως τότε πρέπει να ληφθούν όλα τα απαραίτητα 
μέτρα για την προστασία και ενημέρωση περίοικων και 
διερχομένων λόγω της επικινδύνου καταστάσεως στην 
οποία έχει περιέλθει το παραπάνω κτήριο. 

5. Απαγορεύεται η τοποθέτηση κάθε είδους επιγρα¬ 
φών και διαφημίσεων σε οποιαδήποτε θέση του κτη¬ 
ρίου πλην των αναγκαίων, περιορισμένων διαστάσεων 
επιγραφών, που πληροφορούν για τη χρήση των χώρων 
του κτηρίου. 

6. Για οποιαδήποτε επέμβαση στη μορφή και το ογκο¬ 
μετρικό περίγραμμα του κτηρίου, όπως και για την 
τοποθέτηση των αναγκαίων επιγραφών, απαιτείται ο 
έλεγχος των σχετικών μελετών από την Επιτροπή Αρ¬ 
χιτεκτονικού και Πολεοδομικού Ελέγχου (ΕΠΑΕ) και η 
έγκριση αυτών από τη Διεύθυνση Περιβάλλοντος και 
Υποδομών της Γ ενικής Γ ραμματείας Μακεδονίας - Θρά¬ 
κης, του Υπουργείου Οικονομίας, Ανταγωνιστικότητας 
και Ναυτιλίας. 

7. Κάλυψη Δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιανουάριου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΩΚΡΑΤΗΣ ΞΥΝΙΔΗΣ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 6400 (2) 

Χαρακτηρισμός ως διατηρητέου του κελύφους κτιρίου 
(πρώην σχολείου) στο Ο.Τ. 4, αρ. οικοπέδου 16, στον 
οικισμό «Στεφάνια» της τοπικής κοινότητας Καρτε- 
ρών της Δημοτικής Ενότητας Λαχανά του Δήμου 
Λαγκαδά και αλλαγή χρήσης του από σχολείο σε 
χώρο μουσείου-εκθετηρίου, φερόμενου ως ιδιοκτη¬ 
σίας του πρώην Δήμου Λαχανά (νυν Δήμου Λαγκα¬ 
δά) και καθορισμός ειδικών όρων και περιορισμών 
δόμησης αυτού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α') «Γενικός Οικοδομικός Κα¬ 
νονισμός» και ειδικότερα του άρθρου 4 αυτού, όπως το άρ¬ 
θρο αυτό τροποποιήθηκε με το Ν. 1772/1988 (ΦΕΚ 69Α') και 
αντικαταστάθηκε με το άρθρο 3 του Ν.2831/2000 (ΦΕΚ 140Α') 
«Τροποποίηση των διατάξεων του Ν.1577/1985 «Γενικός Οικο¬ 
δομικός Κανονισμός» και άλλες πολεοδομικές διατάξεις. 

β) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 167/2005 (ΦΕΚ 220Α') «Οργανισμός του 
Υπουργείου Μακεδονίας - Θράκης». 

δ) Του Π.Δ. 63/21-4-2005 (ΦΕΚ 98Α/22-4-2005) «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα». 

ε) Του Π.Δ. 185/6-10-2009 (ΦΕΚ 213/Α/7-10-2009), και 
ειδικότερα του άρθρου 3 που αναφέρεται στην μετα¬ 
τροπή του Υπουργείου Μακεδονίας - Θράκης σε Γ ενική 
Γραμματεία Μακεδονίας-Θράκης και μεταφορά αυτής 
ως σύνολο αρμοδιοτήτων, υπηρεσιών, θέσεων και προ¬ 
σωπικού στο Υπουργείο Εσωτερικών. 

στ) Του Π.Δ. 96/28-09-2010 (ΦΕΚ 170/Α/28-09-2010) και 
ειδικότερα του άρθρου 2, παρ.β που αναφέρεται στη με¬ 
ταφορά της Γ ενικής Γ ραμματείας Μακεδονίας Θράκης 
ως σύνολο αρμοδιοτήτων, υπηρεσιών, θέσεων και προ¬ 
σωπικού από το Υπουργείο Εσωτερικών στο Υπουργείο 
Οικονομίας, Ανταγωνιστικότητας και Ναυτιλίας. 

2. Την Υ271/30-09-2010 (ΦΕΚ 1595/Β/01-10-2010) απόφα¬ 
ση του Πρωθυπουργού «Καθορισμός αρμοδιοτήτων του 
Αναπληρωτή Υπουργού Οικονομίας, Ανταγωνιστικότη¬ 
τας και Ναυτιλίας Σωκράτη Ξυνίδη». 

3. Την από 19.11.2010 αιτιολογική έκθεση της Διεύ¬ 
θυνσης Περιβάλλοντος και Υποδομών της Γ.Γ. Μακε¬ 
δονίας-Θράκης για το χαρακτηρισμό ως διατηρητέου 
του κελύφους κτιρίου (πρώην σχολείου) στο Ο.Τ. 4, αρ. 
οικοπέδου 16, στον οικισμό «Στεφάνια» Δημοτικού Δια¬ 
μερίσματος Καρτερών του Δήμου Λαχανά και αλλαγή 
χρήσης του από σχολείο σε χώρο μουσείου-εκθετηρίου, 
η οποία κοινοποιήθηκε στον φερόμενο ως ιδιοκτήτη του 
κτιρίου Δήμο Λαχανά, με το με αριθμό πρωτοκόλλου 
4476/25.11.2010 έγγραφό της. 


4. Την αποδοχή της παραπάνω αιτιολογικής έκθεσης 
από το Δήμο Λαχανά με το με αριθμ. πρωτ. 7719/8-12- 
2010 έγγραφό του. 

5. Το γεγονός ότι δεν υποβλήθηκε καμία ένσταση κατά 
της παραπάνω αιτιολογικής έκθεσης στον προβλεπόμε- 
νο από το νόμο χρονικό διάστημα, αποφασίζουμε: 

1. Χαρακτηρίζουμε ως διατηρητέο το κέλυφος του 
κτιρίου (πρώην σχολείου) στο Ο.Τ. 4, αρ. οικοπέδου 
16, στον οικισμό «Στεφάνια» της τοπικής κοινότητας 
Καρτερών της Δημοτικής Ενότητας Λαχανά του Δήμου 
Λαγκαδά, όπως φαίνεται στο επισυναπτόμενο τοπο- 
γραφικό διάγραμμα, που θεωρήθηκε από τη Διεύθυνση 
Περιβάλλοντος και Υποδομών της Γ ενικής Γ ραμματείας 
Μακεδονίας-Θράκης και συνοδεύει την απόφαση αυτή, 
για τους εξής κυρίως λόγους: 

α) Πρόκειται για χαρακτηριστικό δείγμα λιθόκτιστου μι¬ 
κρού σχολείου της επαρχίας της δεκαετίας του 1950. 

β) Συνδέθηκε με τη καθημερινή ζωή των κατοίκων και 
ο χαρακτηρισμός του θα συμβάλει στη διατήρηση της 
ιστορικής μνήμης της περιοχής. 

2. Στο χαρακτηριζόμενο διατηρητέο κέλυφος απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή διακοσμητικών του στοι¬ 
χείων και γενικά κάθε επέμβαση που θίγει τον αρχιτε¬ 
κτονικό χαρακτήρα του και αλλοιώνει τη μορφή του. 

3. Επιτρέπονται: 

α) ο εκσυγχρονισμός των εγκαταστάσεων, η στατι¬ 
κή ενίσχυση, η εσωτερική διαρρύθμιση του κτιρίου για 
λόγους στατικούς και λειτουργικούς. 

β) η καθαίρεση του εσωτερικού του κτιρίου. 

γ) Η αλλαγή χρήσης του κτιρίου από σχολείο σε χώρο 
μουσείου-εκθετηρίου. 

4. Απαγορεύεται η τοποθέτηση κάθε είδους επιγρα¬ 
φών και διαφημίσεων σε οποιαδήποτε θέση του κτιρίου 
πλην των αναγκαίων, περιορισμένων διαστάσεων επι¬ 
γραφών, που πληροφορούν για τη χρήση των χώρων 
του κτιρίου. 

5. Για οποιαδήποτε επέμβαση στο διατηρητέο κέλυ¬ 
φος του κτιρίου, όπως και για την τοποθέτηση των 
αναγκαίων επιγραφών, απαιτείται ο έλεγχος των σχε¬ 
τικών μελετών από την Επιτροπή Αρχιτεκτονικού και 
Πολεοδομικού Ελέγχου (ΕΠΑΕ) και η έγκριση αυτών από 
τη Διεύθυνση Περιβάλλοντος και Υποδομών της Γ ενικής 
Γραμματείας Μακεδονίας - Θράκης, του Υπουργείου 
Οικονομίας, Ανταγωνιστικότητας και Ναυτιλίας. 

6. Κάλυψη Δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

7. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιανουάριου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΩΚΡΑΤΗΣ ΞΥΝΙΔΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. ΥΠΠΟΤ/ΔΝΣΑΚ/484/9 (3) 

Χαρακτηρισμός ως μνημείου του κελύφους του κτηρί¬ 
ου του «ΞΕΝΙΑ» Α' Καστοριάς, φερόμενης ιδιοκτησί¬ 
ας Ε.Τ.Α. Α.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 90 του Π.Δ. 63/2005 (ΦΕΚ 98/Α/22.4.2005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα», καθώς και ότι από την εφαρ¬ 
μογή των κανονιστικών αυτών διατάξεων δεν προκαλεί- 
ται δαπάνη σε βάρος του Κρατικού προϋπολογισμού. 

β) Το Π.Δ. 186/2009 «Συγχώνευση των Υπουργείων 
Πολιτισμού και Τουριστικής Ανάπτυξης» (ΦΕΚ 213/Α/ 
7.10.009) και το Π.Δ. 187/2009 «Διορισμός Υπουργών και 
Υφυπουργών» (ΦΕΚ 214/Α'/7-10-2009). 

γ) Του Ν. 3028/02 και ιδίως του άρθρου 6 παρ. 4 (Φ.Ε.Κ. 
153/Α/28-6-20 02) «Για την προστασία των Αρχαιοτήτων 
και εν γένει της Πολιτιστικής Κληρονομιάς». 

δ) Του Ν. 2039/92 (Φ.Ε.Κ. 61/Α/13-4-92) «Περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

ε) Του Π.Δ. 191/2003 (ΦΕΚ 146/Α713-6-2003) «Περί Ορ¬ 
γανισμού του Υπουργείου Πολιτισμού». 

2. Την ΥΠΠΟ/ΔΟΕΠΥ/ΤΠΌΝΥΣ/15/3696/20-1-2004 υπουρ¬ 
γική απόφαση «Μεταβίβαση αρμοδιοτήτων του Υπουργού 
Πολιτισμού στις Περιφερειακές....» (ΦΕΚ 70/Β/20-1-2004) 
καθώς και την υπουργική απόφαση ΥΠΠΟ/ΔΟΕΠΥ/ΤΠΟ- 
ΝΥΣ/14/3698/20-1-2004 «Οργάνωση και λειτουργία των 
Συμβουλίων του Ν. 3028/2002» (ΦΕΚ 70/Β/20-1-2004). 

3. Την από 10-08-2010 εισήγηση της Διεύθυνσης Νεώ- 
τερης και Σύγχρονης Αρχιτεκτονικής Κληρονομιάς και 
τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό Πρακτικού 
24/25.11.2010, αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6 παρ. 1γ, του Ν. 3028/2002, το κέλυφος του 
κτηρίου του «ΞΕΝΙΑ» Α', Καστοριάς, φερομένης ιδιοκτη¬ 
σίας Ε.Τ.Α Α.Ε., λόγω της ιδιαίτερης αρχιτεκτονικής, 
κοινωνικής και ιστορικής σημασίας του. 

Η παρούσα απόφαση δεν αποτελεί αναγνώριση κυρι¬ 
ότητας ή τίτλου ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2011 

Ο ΥΠΟΥΡΓΟΣ 

ΠΑΥΛΟΣ ΓΕΡΟΥΛΑΝΟΣ 
-♦- 

Αριθμ. ΥΠΠΟΤ/ΔΝΣΑΚ/124267/2769 (4) 

Χαρακτηρισμός ως μνημείου του κτιρίου φερομένης ιδι¬ 
οκτησίας «ΑΚ ΚΑΤΡΗΣ Α.Ε.», επί της Λεωφόρου Πα¬ 
ραλίας και Κωστή Παλαμά, στην Κύμη Εύβοιας. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: α) του άρθρου 90 του Π.Δ. 63/2005 
(ΦΕΚ 98/Α/22-04-2005) «Κωδικοποίηση της Νομοθεσίας 
για την Κυβέρνηση και τα Κυβερνητικά Οργανα» καθώς 
και ότι από την εφαρμογή των κανονιστικών αυτών δια¬ 


τάξεων δεν προκαλείται δαπάνη σε βάρος του Κρατικού 
προϋπολογισμού. 

β) Το Π.Δ. 186/2009 «Συγχώνευση των Υπουργείων 
Πολιτισμού και Τουριστικής Ανάπτυξης» (ΦΕΚ 213/Α/07- 
10-2009) και το Π.Δ. 187/2009 «Διορισμός Υπουργών και 
Υφυπουργών» (ΦΕΚ 214/Α/07-10-2009). 

γ) Του Ν. 3028/02 και ιδίως του άρθρου 6 παρ. 4, (Φ.Ε.Κ. 
153/Α/28-6-20 02) «Για την προστασία των Αρχαιοτήτων 
και εν γένει της Πολιτιστικής Κληρονομιάς». 

δ) Του Ν. 2039/92 (Φ.Ε.Κ. 61/Α/13-4-92) «Περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

ε) Του Π.Δ. 191/2003 (ΦΕΚ 146/Α/13-6-2003) «Περί Ορ¬ 
γανισμού του Υπουργείου Πολιτισμού». 

2. Την υπουργική απόφαση ΥΠΠΟ/ΔΟΕΠΥ/ΤΠΟ- 
ΝΥΣ/15/3696/20-1-2004 «Μεταβίβαση αρμοδιοτήτων 
του Υπουργού Πολιτισμού στις Περιφερειακές....» (ΦΕΚ 
70/Β/20-1-2004) καθώς και την Υπουργική Απόφαση 
ΥΠΠΟ/ΔΟΕΠΥ/ΤΠΟΝΥΣ/14/3698/20-1-2004 «Οργάνωση 
και λειτουργία των Συμβουλίων του Ν. 3028/2002» (ΦΕΚ 
70/Β/20-1-2004). 

3. Την από 12-10-2010 εισήγηση της Διεύθυνσης Νεώ- 
τερης και Σύγχρονης Αρχιτεκτονικής Κληρονομιάς και 
τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό Πρακτικού 
25/2.12.2010, (Θέμα 2°), αποφασίζουμε: 

Τον χαρακτηρισμό ως μνημείου, σύμφωνα με τις δι¬ 
ατάξεις του άρθρου 6 παρ. 1β, του Ν. 3028/2002, της 
όψης προς τον δρόμο και των δύο καθέτων προς αυτήν 
πλευρικών όψεων, του διωρόφου κτιρίου φερομένης 
ιδιοκτησίας «ΑΚ ΚΑΤΡΗΣ Α.Ε.», επί της Λεωφ. Παραλίας 
και Κωστή Παλαμά, στην Κύμη Εύβοιας, διότι αποτελούν 
χαρακτηριστικό δείγμα τοπικής αρχιτεκτονικής των τε¬ 
λευταίων δεκαετιών του 19ου αι. στην περιοχή της Κύ¬ 
μης, διασώζουν ενδιαφέροντα μορφολογικά και δομικά 
στοιχεία και διατηρούν την αυθεντικότητά τους. 

Η παρούσα δεν αποτελεί αναγνώριση ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2011 

Ο ΥΠΟΥΡΓΟΣ 

ΠΑΥΛΟΣ ΓΕΡΟΥΛΑΝΟΣ 
-♦- 

ΔΙΟΡΘΩ ΣΕΙΣ ΣΦΑΛ ΜΑΤΩΝ 

(5) 

Στην υπ’ αριθμ. 1129758/5708/0010/29-10-2010 κοινή 
απόφαση των Υπουργών Οικονομικών, Υποδομών, Με¬ 
ταφορών και Δικτύων που δημοσιεύθηκε στο ΦΕΚ 478/ 
τ.ΑΑΠ/11-11-2010 και αφορά στην «Αναγκαστική απαλ¬ 
λοτρίωση ακινήτων για την κατασκευή έργων ΜΕΤΡΟ 
ΑΘΗΝΑΣ-Επέκταση Γραμμής 3 - «Χαϊδάρι-Πειραιάς» 
σταθμός «ΜΑΝΙΑΤΙΚΑ» στο Νομό Αττικής, στη σελίδα 
4933 Α' στήλη και στον 12ο στίχο εκ των κάτω επιφέ- 
ρεται η πιο κάτω διόρθωση: 

Από το λανθασμένο: «Αριθμ. Π29758/5708/0010», 

στο ορθό: «Αριθμ. 1129758/5708/0010». 

(Από το Εθνικό Τυπογραφείο) 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη ιιοο<ρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωπ ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110€ 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

1 10 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οΟ-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΓΟΓη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίθχ: 210 4071011 - ίηίβιτιβΐ: ΓιίΙρ://\ΛΛΛΛ/ν.β1.ς)Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΐ.οή 

